Pandemi flu 1918 (pandemi flu Spanyol) bener-bener mandonya, malah nyebar tekan Kutub Lor lan Kapuloan Pasifik sing adoh. Panyakit sing abot banget matèni watara 2 nganti 20% saka panandhang sing kainfèksi, ora kaya tingkat pepati epidemi flu sing biyasané mung 0,1%.[157][160] Gejala liya saka pandemi iki ya iku kedadèyan iki sebagéyan gedhé matèni wong diwasa enom, kanthi 99% pepati pandemi influenza dumadi ing wong-wong kanthi umur sangisoré 65, lan luwih saka setengahé umur 20 tekan 40 taun.[161] Iki ora biyasa amarga influenza biyasané paling matèkaké ing umur enom banget (sangisoré umur 2 taun) lan ing umur tuwa banget (sandhuwuré 70 taun). Mortalitas total saka pandemi 1918-1919 ora dikawruhi, nanging diprakirakaké watara 2,5% nganti 5% saka kabèh populasi donya wis mati amarga flu iki. Akèhé 25 yuta mungkin wis mati jroning 25 minggu pisanan; minangka tetimbangan, HIV/AIDS wis matèni 25 yuta panandhangé jroning 25 taun pisanan.[157]